text: Ukendt mand forsøger at narre syd- og sønderjyder
  30 juni 2011 kl. 14.42
  En kvinde fra Søvind ved Horsens blev torsdag ringet op af en ukendt mand, der forsøgte at få hende til at åbne hendes computer.
  Anne-Marie Rasmussen fra Søvind blev torsdag ringet op af en mand, der talte engelsk med asiatisk accent.
  Manden var ivrig efter at få Anne-Marie Rasmussen til at åbne sin computer. Han sagde, at den ville bryde sammen, hvis ikke hun åbnede den og han skulle nok guide hende igennem til en sikker løsning.
  Anne-Marie Rasmussen fattede hurtigt mistanke og frygtede, at han ville sælge hende noget eller lokke hende til at overføre penge. Hun sagde derfor hurtigt farvel til manden. Hun advarer alle mod sådanne henvendelser de nærmeste dage.
  Manden ringede fra følgende telefonnummer: 0012747900186.
  